John Gregory Kelly

**John Gregory Kelly** (født 1956) er en amerikansk katolsk prelat og biskop av Tyler.

## Liv og virke
### Bakgrunn
John Gregory Kelly ble født 15. februar 1956 i Le Mars i det nordvestlige hjørne av Iowa til John Dennis og Marilean Kelly. Han startet sine høyskolestudier ved Colorado State University i Fort Collins. Etter å ha bestemt seg for å bli prest, forlot han imidlertid universitetet for å gå inn i Holy Trinity Seminary i Irving i Texas. Han mottok sin Bachelor of Arts i filosofi fra Holy Trinity i 1978 og sin Master of Divinity-grad i 1982 fra University of Dallas.

### Prest
Gregory Kelly ble ordinert til prest for bispedømmet Dallas av biskop Thomas Ambrose Tschoepe den 15. mai 1982.

Bispedømmet utnevnte Kelly til kapellan ved All Saints Parish i Dallas. Han forlot All Saints i 1986 for å bli kapellan ved University of Dallas, og han innehadde den stillingen i de neste ti årene.

Kelly ble utnevnt i 1995 til kallsdirektør for bispedømmet. I 1996 ble han flyttet fra universitetet for å bli pastor i *St. Gabriel the Archangel Parish* i McKinney. I 2008 utnevnte biskop Kevin Farrell Kelly til biskoppelig vikar for kleresiet.

### Hjelpebiskop i Dallas
Den 16. desember 2015 utnevnte pave Frans ham til titulærbiskop av Jamestown og hjelpebiskop av Dallas. Biskopen av Dallas, Kevin Farrell, ordinerte ham til biskop den 11. februar året etter i Cathedral Santuario de Guadalupe i Dallas. Medkonsekratorer var emeritert erkebiskop av Santa Fe, Michael Jarboe Sheehan, og hjelpebiskop John Douglas Deshotel.

### Biskop av Tyler
Den 20. desember 2024 utnevnte pave Frans ham til biskop av Tyler. Der overtar han etter biskop Joseph Edward Strickland, som ble fjernet fra embedet av pave Frans i november 2023. Innenfor det amerikanske episkopat hadde Strickland i flere år vært en av de hardeste kritikerne av forskjellige avgjørelser tatt av pave Frans. Apostolisk administrator under vakansen er Austins biskop Joe Vasquez, som trer til side i februar 2025 når biskop Kelly høytidelig skal innføres i embedet.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1876-1958) *1917
* Kardinal Francis Joseph Spellman (1889-1967) *1932
* Kardinal Terence James Cooke (1921-1983) *1965
* Kardinal Theodore Edgar McCarrick (1930-2025) *1977
* Kardinal Kevin Joseph Farrell (1947-) *2002
* Biskop *John Gregory Kelly* (1956- ) *2016

## Referanser